Dainius Gavenonis

Dainius Gavenonis (g. 1973 m. kovo 11 d. Kaune) – Lietuvos teatro ir kino aktorius.

Biografija  

Mokėsi ir baigė Kauno Juozo Naujalio meno mokyklą (dailės skyrių). Į Lietuvos muzikos akademiją įstojo iš antro karto (Dalios Tamulevičiūtės kursą), baigė 1996 m. Tais pačiais metais pradėjo dirbti „Vaidilos“ teatre. Jam iširus tapo nepriklausomu aktoriumi. Nuo 1999 m. – Oskaro Koršunovo teatro aktorius. Nuo 2011-ųjų dirba aktoriumi Lietuvos nacionaliniame dramos teatre. Paskelbtas geriausiu 2012 m. Lietuvos teatro aktoriumi.

Vedęs, žmona aktorė Rasa Samuolytė. Domisi poezija.

Vaidmenys teatre 

 1997 m. Kasparas. Justino Marcinkevičiaus „Mažvydas“, Vaidilos teatras, rež. Algirdas Latėnas
 1997 m. Astonas. H. Pinterio „Sargas“, Teatro forumas „Kaitos taškas“, rež. Gintaras Liutkevičius
 1998 m. Kareivis. V. Šekspyro „Makbetas“, teatras Meno fortas, rež. Eimuntas Nekrošius
 1998 m. Korovkinas. F. Dostojevskio „Stepančikovo dvaras“, Lietuvos nacionalinis dramos teatras, rež. Jonas Vaitkus
 1999 m. Robis. M. Ravenhilo „Shopping and Fucking“, OKT, rež. Oskaras Koršunovas
 2000 m. Paulis. M. von Mayenburgo „Ugnies veidas“, OKT, rež. Oskaras Koršunovas
 2000 m. Poetas Benamis. M. Bulgakovo „Meistras ir Margarita”, OKT, rež. Oskaras Koršunovas
 2001 m. Šokėjas. šokio spektaklis „Tango in Fa“, Anželikos Cholinos šokio teatras, choreografė Anželika Cholina
 2001 m. Ringo. M. von Mayenburgo „Parazitai“, OKT, rež.s Oskaras Koršunovas
 2002 m. Oidipas. Sofoklio „Oidipas karalius“, OKT, rež. Oskaras Koršunovas
 2003 m. Grafas Paris. V. Šekspyro „Įstabioji ir graudžioji Romeo ir Džuljetos istorija“, OKT, rež.s Oskaras Koršunovas
 2006 m. Dainininkas. Birutės Mar „Grimo opera“, OKT, režisierė Birutė Mar
 2007 m. Senis. Pagal Daivos Čepkauskaitės pjesę „Pupos“ „Kartu“, OKT/Vilniaus miesto teatras, spektaklio aut. Dainius Gavenonis ir Jūratė Paulėkaitė
 2008 m. Bernas. Vienos pasakos motyvais „Uždaras vakaras“, OKT/Vilniaus miesto teatras, spektaklio aut. Dainius Gavenonis ir Jūratė Paulėkaitė
 2008 m. Klaudijus. V. Šekspyro „Hamletas“. OKT/Vilniaus miesto teatras, rež. Oskaras Koršunovas
 2009 m. Michailas Astrovas. A. Čechovo „Dėdė Vania“, LNDT, režisierius E. Lacascade
 2010 m. Satinas. M. Gorkis „Dugne“, OKT/Vilniaus miesto teatras, rež. Oskaras Koršunovas
 2010 m. Brantas. „Prakeiktieji“ pagal E. O’Neillo trilogiją „Gedulas tinka Elektrai“, Menų spaustuvė, rež. Artūras Areima
 2011 m. Suslovas. Maksimo Gorkio „Vasarotojai“, Keistuolių teatras, rež. Aidas Giniotis
 2011 m. Daktaras Tomas Stokmanas. H. Ibseno „Visuomenės priešas“, LNDT, rež. Jonas Vaitkus
 2012 m. Tėvas. J. Pommerat „Šitas vaikas“, LNDT, spektaklio aut. Viktorija Kuodytė, Dainius Gavenonis
 2012 m. Masalskis. J. Marcinkevičiaus „Katedra“, LNDT, rež. Oskaras Koršunovas
 2013 m. Lilijomas. F. Molnáro „Lilijomas“,LNDT, rež.s László Bagossy
 2013 m. Dornas. A. Čechovo „Žuvėdra“, OKT/Vilniaus miesto teatras, rež. Oskaras Koršunovas
 2014 m. Tėvas, Žudikas su kirviu, Keistas žmogus, Automobilių pardavėjas, Choras. S. Turunen „Broken Heart Story“, LNDT, rež. Saara Turunen

Vaidmenys kine 

 2006 m. Jura. Mantas Gimžauskas, Ignas Miškinis „Diringas“, „Artbox“, dalyvaujant „Cineverai“, rež. Ignas Miškinis
 2008 m. Ronas. „Perpetuum mobile”, Studio Ulijana Kim, „Unlimited“, rež. Valdas Navasaitis
 2008 m. Aktorius. „Brėkštant (Inga)“, Tremora, rež. Ignas Miškinis
 2009 m. Tadas. „Artimos šviesos“, Tremora, Dagstar Film, rež. Ignas Miškinis

Apdovanojimai  

 2002 m. Už geriausią sezono dramos aktoriaus vaidmenį O. Koršunovo spektaklyje „Parazitai“ (Kultūros ministerijos premija)
 2003 m. Už geriausią sezono dramos aktoriaus vaidmenį O. Koršunovo spektaklyje „Oidipas karalius” (Kultūros ministerijos premija)
 2009 m. „Sidabrinė gervė“ už geriausią aktoriaus vaidmenį filmuose „Perpetumm mobile“ ir „Artimos šviesos“ 
 2009 m. prizas geriausiam tarptautinio Rijekos (Kroatija) festivalio aktoriui už vaidmenį spektaklyje OKT/Vilniaus miesto teatro spektaklyje „Hamletas“. Paskelbtas geriausiu 2011 m. Lietuvos teatro aktoriumi. 
 2012 m. Auksinis scenos kryžius geriausiam dramos aktoriui (pagrindinis vaidmuo) Jono Vaitkaus spektaklyje „Visuomenės priešas“ 
 2013 m. Nikolajaus Levkojevo vardo premija už aktorinę meistrystę spektaklyje „Dugne“ (VI Gorkio vardo teatrų festivalyje Nižnij Novgorode (Rusija)).
 2015 m. Lietuvos nacionalinė kultūros ir meno premija

Šaltiniai

Nuorodos  

 Dainius Gavenonis (teatras.lt)
 Dainius Gavenonis (okt.lt)
 Apie D. Gavenonio kūrybos vakarą, 2015 m.
  – IMDB

Lietuvos aktoriai
Lietuvos nacionalinės kultūros ir meno premijos laureatai